Як яшчэ гэта зрабіць? Купляць пуцёўку ў тураператара ці ў яго ўпаўнаважанага агенцтва. Імі могуць стаць толькі правераныя, надзейныя кампаніі, якія праходзяць строгі адбор. Аднак нейкага адзінага даведніка тураператараў у нас няма, таму ідэя падзяліць ў рэестры тураператараў і агенцтвы мае права быць. Але ёсць нюанс — некаторыя кампаніі могуць быць і тураператарам, і агентам адначасова: па адных напрамках фарміраваць свой прадукт, па іншых — прадаваць чужыя туры. У любым выпадку, патэнцыяльныя кліенты павінны разумець, да каго яны звяртаюцца па паслугу. Зараз даведацца статус кампаніі можна на яе сайце. Не саромейцеся пытаць, якому тураператару належыць абраны вамi тур. І напрыканцы: пажадана браніраваць адпачынак у праверанай турфірме з вопытам, у свайго менеджара, які ведае вашыя перавагі, падкажа выгадныя варыянты. Калі такога пакуль няма, то папытаць у знаёмых — сарафаннае радыё рэдка падводзіць.